
OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA OPĆINSKE KNJIŽNICE BISTRA ZA 2023. GODINU


Sukladno članku 84. i 85. Zakona o proračunu (“Narodne novine” br. 144/21) donosimo obrazloženje Polugodišnjeg izvještaja o izvršenju Financijskog plana Općinske knjižnice Bistra za razdoblje od 01.01. – 30.06.2023. godine.
Polugodišnji izvještaj o izvršenju Financijskog plana Općinske knjižnice Bistra prikazuje se prema I. Izmjeni i dopuni Financijskog plana Općinske knjižnice Bistra za 2023. godinu.  



1. OPĆI DIO

Opći dio godišnjeg izvještaja o izvršenju financijskog plana Općinske knjižnice Bistra sastoji se od:
· Sažetka: Račun prihoda i rashoda i Račun financiranja
· Prihoda i rashoda prema ekonomskoj klasifikaciji
· Prihoda i rashoda prema izvorima financiranja
· Rashoda prema funkcijskoj klasifikaciji
· Računa financiranja prema ekonomskoj klasifikaciji
· Računa financiranja prema izvorima financiranja.


Obrazloženje ostvarenja prihoda i rashoda, primitaka i izdataka 
prema ekonomskoj klasifikaciji


RAČUN PRIHODA I RASHODA

Prihodi poslovanja, odnosno ukupni prihodi ostvareni u razdoblju od 01.01. – 30.06.2023. godine iznose 39.632,25 eura što je 47,82 % u odnosu na  planirane  prihode u 2023. g., a u odnosu na izvršenje prethodne 2022. godine veći su i iznose 120,72 %.
Rashodi poslovanja izvršeni su u iznosu od 28.104,30 eura što je 118,90 % u odnosu na izvršenje rashoda poslovanja u istom periodu 2022. g. kada je izvršeno 23.637,28 eura. U odnosu na planirane rashode poslovanja u 2023. g.  izvršenje iznosi 46,74 %.
Rashodi za nabavu nefinancijske imovine izvršeni su u iznosu od 7.231,05 eura što je 123,45 % u odnosu na izvršenje 2022. godine kada je izvršeno 5.857,65 eura, a u odnosu na planirane rashode u 2023. godini  izvršeno je 28,28 %.
Ukupni rashodi u razdoblju od 01.01. – 30.06.2023. godine izvršeni su u iznosu od 35.335,35 eura što je 119,80 % u odnosu na izvršenje 2022. g., a u odnosu na planirane rashode u 2023. g. izvršenje iznosi 41,23 %.


U razdoblju od 01.01. – 30.06.2023. godine ostvaren je višak prihoda u iznosu od 4.296,90 eura, a u istom razdoblju prošle godine višak prihoda je iznosio 3.335,26 eura.


RAČUN FINANCIRANJA

Ukupni rezultat poslovanja 2022. godine je višak i iznosi 2.733,60 eura i sastoji se od:
· Višak prihoda poslovanja u iznosu od 2.899,45 eura:
· izvor 4.9 = 323,39 eura
· bez izvora = 2.576,06 eura 
· Manjak prihoda poslovanja u iznosu 165,85 eura:
· Izvor 1.1. = 165,85 eura

U I. Izmjenama i dopunama Financijskog plana Općinske knjižnice Bistra za 2023. godinu planiran je dio raspoloživih sredstava viška prihoda iz izvora 4.9. ( 323,39 eura ) i dio viška iz prijašnjih godina bez izvora ( 2.500,00 eura ), te je ukupni višak prihoda koji se raspoređuje u 2023. godini 2.823,39 eura.


PRIHODI
U strukturi ukupnih prihoda vidljivo je da su u razdoblju od 01.01. – 30.06.2023. g. prihodi poslovanja ostvareni u iznosu od 39.632,25 eura što je 47,82 % od planiranog, a u odnosu na ostvarene prihode istog razdoblja 2022. g. iznosi 120,72 %.
Pomoći iz inozemstva i od subjekata unutar općeg proračuna u 2023. godini ostvarene su u iznosu 8.351,78 eura što je 114,87 % od planiranih prihoda u 2023. godini i 148,41 % od izvršenih prihoda za isto razdoblje prethodne godine. Odnose se na kapitalne pomoći Ministarstva kulture (6.124,78 eura) i kapitalne pomoći Zagrebačke županije (1.594,00 eura) i namijenjeni su nabavi knjižne građe, te tekuće pomoći od Zagrebačke županije za provođenje HAI radionica (633,00 eura).
Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu 2.142,03 eura što je 54,92 % od planiranih prihoda i 114,71 % od ostvarenih prihoda u istom razdoblju prethodne godine. Odnose se na prihode od upisnina, zakasnina, obnove članstva i usluge tiskanja. 
Prihodi iz nadležnog proračuna i od HZZO-a temeljem ugovornih obveza ostvareni su u iznosu od 29.138,44 eura što je 115,01 % u odnosu na ostvarene prihode u istom razdoblju prethodne godine i 45,90 % u odnosu na plan za 2023. g. Odnose se na prihode od Općine Bistra za financiranje redovne djelatnosti i za nabavu knjiga. 
RASHODI
U razdoblju od 01.01. – 30.06.2023. g. rashodi poslovanja su izvršeni u ukupnom iznosu od 28.104,30 eura ili 46,74 % od plana za 2023. godinu i 118,90 % od izvršenih rashoda u istom razdoblju prethodne godine.
Za rashode za zaposlene izvršeno je 21.917,08 eura što je u odnosu na plan za 2023. godinu 51,75 %, a indeks izvršenja za isto razdoblje prethodne godine iznosi 121,65 %. Rashodi za zaposlene odnose se na 2 djelatnice - ravnateljicu i diplomiranu knjižničarku. 
Materijalni rashodi izvršeni su u iznosu 5.944,16 eura, odnosno 34,31 % prema planu za 2023. g. i 110,26 % prema izvršenju za isto razdoblje prethodne godine. Materijalni rashodi se odnose na naknade troškova zaposlenima  (naknade za prijevoz, službena putovanja, stručna usavršavanja), rashode za materijal i energiju (uredski materijal, energija, sitni inventar), rashode za usluge (usluge telefona i pošte, usluge tekućeg i investicijskog održavanja, usluge promidžbe i informiranja, komunalne usluge, intelektualne usluge, zdravstvene i veterinarske usluge, računalne usluge) i ostali nespomenuti rashodi poslovanja (reprezentacija i ostali nespomenuti rashodi poslovanja). 
Povećanje materijalnih rashoda odnosi se na intelektualne usluge i reprezentaciju zbog održavanja raznih radionica, igraonica i predstavljanja knjiga (prethodne godine, zbog korona virusa, nije bilo takvih događanja), te zbog povećanja cijena energenata na tržištu. 
Financijski rashodi izvršeni su u iznosu 243,06 eura, odnosno 52,84 % od planiraniranih sredstava u 2023. godini i 105,74 % prema izvršenim rashodima prethodne godine. Financijski rashodi odnose se na rashode za bankarske usluge i usluge platnog prometa. 
Rashodi za nabavu nefinancijske imovine u razdoblju od 01.01. – 30.06.2023. g. izvršeni su u iznosu 7.231,05 eura, odnosno 28,28 % u odnosu na planirana sredstva za 2023. godinu i 123,45 % prema izvršenju istog razdoblja prethodne godine. 
Rashodi za nabavu nefinancijske imovine odnose se na rashode za nabavu uredske opreme i namještaja (248,38 eura) i rashode za nabavu knjiga (6.982,67 eura). 

Prihodi i rashodi prema izvorima financiranja

[bookmark: _Hlk114818491]U tablici su dani pregledi realizacije prihoda i rashoda za razdoblje od 01.01. – 30.06.2023. g. prema izvorima financiranja:


	REDNI BROJ
	IZVOR FINANCIRANJA
	MANJAK
	VIŠAK

	1.
	Opći prihodi i primici ( Općina Bistra ) – izvor 1.1.
	-773,82 eura
	

	2.
	Prihodi za posebne namjene – izvor 4.9.
	
	609,00 eura

	3.
	Vlastiti prihodi – izvor 3.1.
	
	63,90 eura

	4.
	Pomoći – izvor 5.7.
	
	4.397,82 eura

	
	UKUPNO manjak / višak
	-773,82 eura
	5.070,72 eura

	
	Razlika (višak – manjak) = višak
	4.296,90 eura


 
U razdoblju od 01.01. – 30.06.2023. godine ostvareni je ukupan višak od 4.296,90 eura.

U I. Izmjenama i dopunama Financijskog plana Općinske knjižnice Bistra planirana je raspodjela rezultata poslovanja iz 2022. godine, sukladno Odluci o raspodjeli rezultata poslovanja za 2022. godinu.
Struktura viška/manjka prihoda poslovanja iz 2022. godine prema izvorima financiranja: 
· Višak prihoda poslovanja u iznosu od 2.899,45 eura:
· izvor 4.9 = 323,39 eura
· bez izvora = 2.576,06 eura 
· Manjak prihoda poslovanja u iznosu 165,85 eura:
· Izvor 1.1. = 165,85 eura  
Ukupni rezultat poslovanja 2022. godine je višak i iznosi 2.733,60 eura.        
Dio raspoloživih sredstava viška prihoda u iznosu 2.823,39 eura iz izvora 4.9. ( 323,39 eura ) i dio viška iz prijašnjih godina bez izvora ( 2.500,00 eura ) raspoređeni su u I. Izmjenama i dopunama Financijskog plana Općinske knjižnice Bistra za 2023. godinu za sljedeće namjene:
· Neutrošeni višak prihoda iz izvora 4.9. u iznosu 323,39 eura planiran je za nabavu knjiga ( konto 42411, pozicija proračuna R 306-1 ).
· Dio viška prihoda iz prijašnjih godina ( bez izvora ) u iznosu 2.500,00 eura planiran je za nabavu knjiga ( konto 42411, pozicija proračuna R 311-1 ).
· Manjak prihoda poslovanja iz izvora 1.1. u iznosu od 165,85 eura je metodološki manjak koji nije planiran ( financiranje rashoda poslovanja od osnivača Općine Bistra ).

U razdoblju od 01.01. – 30.06.2023.g. nije bilo izvršenja viška prihoda poslovanja iz 2022.g.


Rashodi prema funkcijskoj klasifikaciji

Funkcijska kasifikacija 08 - Rekreacija, kultura i religija izvršena je u iznosu od 35.335,35 eura, odnosno 41,23 % od plana za 2023. g. i 119,80 % u odnosu na izvršenje u istom razdoblju prethodne godine.

Račun financiranja prema ekonomskoj klasifikaciji

U razdoblju od 01.01. – 30.06.2023.g. nije bilo izvršenja viška prihoda poslovanja iz 2022.g.


Račun financiranja prema izvorima financiranja

U razdoblju od 01.01. – 30.06.2023.g. nije bilo izvršenja viška prihoda poslovanja iz 2022.g.



I. POSEBNI DIO


Posebni dio Polugodišnjeg izvještaja o izvršenju financijskog plana sadrži Izvršenje po programskoj klasifikaciji.

IZVRŠENJE PO PROGRAMSKOJ KLASIFIKACIJI

Programska klasifikacija prikaz je izvršenja rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

       RAZDJEL 003 JEDINSTVENI UPRAVNI ODJEL
GLAVA 00303 OPĆINSKA KNJIŽNICA BISTRA
PRORAČUNSKI KORISNIK 43302 OPĆINSKA KNJIŽNICA BISTRA

· Program 1016: Općinska Knjižnica Bistra – 35.335,35 eura – 41,23 %.
Sredstva u okviru ovog Programa osigurana su s namjenom nabave, čuvanja i zaštite knjižnične građe.
Cilj Programa je zadovoljenje kulturnih potreba stanovnika Općine Bistra uz povećanje standarda usluga na području knjižnične djelatnosti, omogućavanje pristupačnosti knjižnične građe i informacija korisnicima prema njihovim zahtjevima i potrebama. 
Pokazatelji uspješnosti su broj korisnika usluga Knjižnice, broj knjižne građe, broj održanih književnih susreta, manifestacija, radionica i igraonica.

Za realizaciju ciljeva iz ovog Programa u Financijskm planu za 2023. godinu osigurano je 85.703,86 eura, a u razdoblju od 01.01. – 30.06.2023. godine realizirano je 35.335,35 eura za sljedeću aktvnost i kapitalni projekt: 

· Aktivnost A100029 Financiranje redovne djelatnosti Općinske knjižnice Bistra 
– izvršeno je 28.104,30 eura, odnosno 46,74 % u odnosu na planirani plan
-  financiranje redovne djelatnosti odnosi se financiranje rashoda poslovanja: rashode za zaposlene ( bruto plaće, doprinosi   na plaće, ostali rashodi za zaposlene ), materijalne rashode ( naknade za prijevoz, službena putovanja, stručno usavršavanje, uredski materijali, energija, sitni inventar, usluge telefona, pošte i prijevoza, usluge tekućeg i investicijskog održavanja, komunalne usluge, zdravstvene usluge, računalne usluge, reprezentacija, ostali rashodi ) i financijske rashode ( bankarske usluge i usluge platnog prometa, ostali financijski rashodi )
- izvori financiranja ove aktvnosti su: 
1. Prihodi iz nadležnog proračuna za financiranje rashoda poslovanja, izvor 1.1. – izvršeno 46,22%
2. Prihodi za posebne namjene – izvor 4.9. – izvršeno 91,79 %
3. Pomoći – izvor 5.7. – izvršeno 0%.

· Kapitalni projekt K100031 Kapitalna ulaganja u opremu i knjige 
- izvršeno je 7.231,05 eura, odnosno 28,28 % u odnosu na planirani plan
- odnosi se na financiranje rashoda za nabavu nefinancijske imovine, odnosno nabava knjiga i DVD-a, te nabava uredske opreme i namještaja
- izvori financiranja ovog projekta su:
1. Prihodi iz nadležnog proračuna za financiranje nefinancijske imovine – izvor 1.2. – izvršeno 57,04 %
2. Vlastiti prihodi – izvor 3.1. – izvršeno 0%
3. Prihodi za posebne namjene – izvor 4.9. – izvršeno 9,77%
4. Pomoći – izvor 5.7. – izvršeno 59,57%
5. Donacije – izvor 6.1. – izvršeno 0%
6. Višak prihoda – izvor 9.1. – izvršeno 0%.



II. IZVJEŠTAJ O ZADUŽIVANJU NA DOMAĆEM I STRANOM
TRŽIŠTU NOVCA I KAPITALA

U razdoblju od 01.01. – 30.06.2023.g. Općinska Knjižnica Bistra nije imala kreditnih zaduženja.




                                                                                                                                                        Ravnateljica
                  	              Danijela Studak Čačić
4

